  Туспуктэм: Григорий Фомин Майя Бывальцева Удмуртиысь дышетонъя но тодосъя министр Светлана Болотникова удысэ ужасьёсты кыскон ужпумъёс сярысь вераз. Солэн кылъёсызъя, та дыре арлыдо дышетӥсьёслэн лыдзы йылэ, куд-ог тодметъёсъя, кылсярысь, математикая но физикая, дышетӥсьёс уг тырмо. Со сярысь элькун тӧролэн но кивалтэтлэн пресс-службазы ивортӥз. Дышетӥсьёсты Глазкарысь пединститут, Удмурт кун университет дасяло, но ӧнерчиос уг тырмо. « Тодметъёсъя дышетӥсьёс, уката ик гуртъёсын, уг тырмо. Али муниципалитетъёс целевикъёсты тросгес мед дышетозы шуыса вераськон мынэ » Светлана Болотникова, Удмуртиысь дышетонъя но тодосъя министр Солэн кылъёсызъя, гурт ёросъёс ӧнеричослы улон инты но ватсаса тыронъёс висъяны дась. Гуртын коммунальной юрттӥьскет понна компенсация но 25 процентъем ватсэт вань. Со сяна, элькун егит дышетӥсьёслы нырысетӥ куинь ар ужамзы понна ватсаса коньдон тыре. Таяз арын сое 1 сюрс 100 дышетӥсьёс басьтозы. « Озьы ик туж кулэен лыдъясько висзь-кенеш сётон сӧзнэтэз азинтонэз. Егит дышетӥсен ӵош луо, со юрттэтэз шӧдэ, солы школаын умой ке, со отчы ужаны кылёз » Светлана Болотникова, Удмуртиысь дышетонъя но тодосъя министр Дышетонлэн араз Дышетонэз азинтонъя институт педагогъёс тырмымтэез палэнтонъя программа дасяз, отчы пӧртэм ӧръёс пыро, озьы ик «Наставничество» программа кылдӥз. « Ми понна туж пусйымон ӵектос – педегогикая классъёс, соосты йылпумъясъёс дышетӥсьлэсь ӧнерзэ быръёзы шуыса оскиськом. Вань со ӵектосъёс Дышетонлэсь арзэ ворсамен уз йылпумъяське, соос азьланьтӥськозы » Светлана Болотникова, Удмуртиысь дышетонъя но тодосъя министр Туэ Удмуртиысь дышетсьёс ӧнер устолыкъя огъяросси вожвылъяськонъёсын усьтоосыз пӧлы шедьылӥзы. Кылсярысь, Ижысь промышленностья но экономикая колледжысь дышетӥсь Мария Набатчикова «Педагог года Удмуртии – 2022» вожвылъяськонын вормиз, собере «Мастер года России» конкурсын куинь устоосыз пӧлы шедиз. Огъяросси вожвылъяськонын призёръёслэн рейтингазы со кыкетӥ инты басьтӥз. Кузебай Герд нимо йӧскалык гимназиысь историяя но обществознаниея дышетӥсь Артём Малинин кунысь 15 устоосыз дышетӥсьёс пӧлы шедиз, со «За мастерство в использовании информационно-телекоммуникационных технологий в школе» номинацын вормиз. « Дышетонъя но тодосъя министерстволэн косонэзъя та кык адямиос министрлэн советникъёсыз луизы, ми та ужез озьы ик азьланьтом » Светлана Болотникова, Удмуртиысь дышетонъя но тодосъя министр Тодэ вайытом, Балезиноысь 2 номеро школаысь историяя но обществознаниея дышетӥсь Наиля Касимова ӧнер устолыкъя «История в школе: традиции и новации» VII огъяросси вожвылъяськонын устоосыз пӧлы шедиз.  Тегъёс: Дышетонлэнарез дышетӥсьёс СветланаБолотникова Удмуртия  